Ljósmengun

Ljósmengun er mengun sem stafar af óhóflegri eða óviðeigandi manngerðri lýsingu sem hefur margvísleg áhrif á lýðheilsu og náttúrulegt umhverfi. Ljósmengun getur komið fyrir bæði að nóttu og degi, en magnast að nóttu þar sem hún verður meira áberandi samanborið við náttmyrkrið. Talið er að 83% mannkyns búi við ljósmengun og að allt að 23% af yfirborði jarðar sé undir ljóshjúp. Þau svæði sem verða fyrir áhrifum frá manngerðri lýsingu fara vaxandi. Ljósmengun er fylgifiskur þéttbýlisvæðingar og hefur verið kennt um verri heilsu, vistkerfisraskanir og umhverfisspjöll. Ljósmengun á heimsvísu hefur aukist um minnst 49% frá 1992 til 2017. Hægt er að draga úr ljósmengun með því að draga úr lýsingu, bæta hönnun og frágang ljósa og beina ljósgeislum niður. Umhverfis- og skipulagssvið Reykjavíkurborgar hefur til dæmis gefið út leiðbeiningar um ljósvist í grónum hverfum.

 Tilvísanir 

Flokkur:Ljós
Flokkur:Mengun